Author: oborilova
Last saved by: sutto
Company: MVRR SR

Správa o stave pripravenosti Slovenskej republiky na čerpanie štrukturálnych fondov a Kohézneho fondu
v programovom období 2007 – 2013
  (stav k 15. 5. 2007)

I.	Riadenie a implementácia programov čerpania štrukturálnych fondov a Kohézneho fondu v programovom období 2007 - 2013

1. Stav prípravy dokumentov

1. 1 Strategické dokumenty

Národný strategický referenčný rámec Slovenskej republiky na roky 2007 – 2013 

Bodom C.1. uznesenia vlády SR č. 1005 zo 6. decembra 2006 bol minister výstavby a regionálneho rozvoja SR poverený rokovaním o Národnom strategickom referenčnom rámci SR 2007 – 2013 (ďalej len „NSRR“) s Európskou komisiou (ďalej len „EK“) a úpravou tohto dokumentu podľa výsledkov rokovaní. 
Slovenská republika otvorila oficiálne rokovania s EK k NSRR dňa 27. februára 2007 v Bratislave. Po rokovaní, konkrétne 2. 3. 2007, vrátila EK prostredníctvom elektronického systému riadenia fondov v Európskom spoločenstve SFC2007 návrh NSRR Ministerstvu výstavby a regionálneho rozvoja SR (ďalej len „MVRR SR“) na prepracovanie v zmysle vznesených pripomienok. Pripomienky delegácie EK na rokovaniach v Bratislave dňa 27. 2. 2007 vychádzali z pozičného dokumentu, ktorý medzitým k slovenskému materiálu spracovali všetky relevantné direktoriáty EK.
V dňoch 8. a 9. marca 2007 sa z iniciatívy EK uskutočnilo v Bruseli pracovné stretnutie zástupcov MVRR SR so zástupcami EK, ktorého cieľom bolo podrobne prediskutovať dopracovanie dokumentu, aby mohol byť v čo najkratšom čase opätovne predložený EK. Pre slovenskú stranu, konkrétne pre MVRR SR, vyplynula z oficiálnych rokovaní dňa
27. 2. a z pracovného stretnutia dňa 9. 3. potreba spracovať osobitný materiál pre vládu SR s návrhmi na také úpravy v NSRR 2007 – 2013, ktorých charakter si vyžaduje súhlas vlády SR.
Minister výstavby a regionálneho rozvoja predložil na rokovanie vlády 2. mája 2007 iniciatívny materiál „Návrh úpravy Návrhu NSRR SR 2007 – 2013 v nadväznosti na pripomienky EK a rokovania s EK“, a vláda SR ho schválila uznesením číslo 407 z toho istého dňa. Schválením tohto materiálu sa môžu do NSRR zapracovávať pripomienky EK, týkajúce sa návrhu OP Životné prostredie, návrhu OP Technická pomoc, návrhu OP Informatizácia spoločnosti, horizontálnej priority „marginalizované rómske komunity“ a tiež úpravy spôsobu výpočtu finančných prostriedkov vyčlenených na technickú pomoc. Uvedené zmeny budú zohľadnené v texte NSRR a operačných programov a NSRR bude tiež doplnený o dopracovanú prílohu týkajúcu sa inovatívnych finančných nástrojov.
Po tom, ako MVRR SR v úzkej spolupráci s riadiacimi orgánmi upraví NSRR v zmysle pripomienok EK, bude NSRR znovu predložený EK. Úmyslom MVRR SR je urobiť tak do konca mája t. r. Alternatívy ďalšieho postupu spočívajú v tom, že predložený dokument bude EK schválený (opäť na základe stanovísk relevantných direktoriátov EK), alebo EK uzná za potrebné otvoriť eventuálne ďalšie kolo rokovaní.
Operačné programy
Operačné programy predkladajú EK príslušné riadiace orgány takisto ako NSRR prostredníctvom elektronického systému SFC2007. Všetky vládou SR schválené návrhy operačných programov boli po zapracovaní výsledkov ex ante hodnotenia a strategického environmentálneho hodnotenia oficiálne predložené v termíne do 6. marca 2007 v súlade so všeobecným nariadením EÚ. Stav slovenských operačných programov ku dňu 15. 5. 2007 je v tabuľke č.1:
										Tabuľka č.1

Operačný program

dátum odoslania

vrátené

opätovne zaslané

vrátené

opätovne zaslané

prijateľné

Vrátené
na prepracovanie

Informatizácia spoločnosti | 1. 2. 2007 | | | | | 28.2.2007 | 28.3.2007
Technická pomoc | 1. 3. 2007 | | | | | 14.3.2007 | 26.4.2007
Doprava | 2. 3. 2007 | | | | | 9.3.2007 | 19.3.2007
Bratislavský kraj | 2. 3. 2007 | | | | | 13.3.2007 | 30.4.2007
Životné prostredie | 2. 3. 2007 | | | | | 12.3.2007 | 19.3.2007
Konkurencieschopnosť a hospodársky rast | 5. 3. 2007 | 8.3.2007 | 13.3.2007 | | | 23.3.2007 | 30.3.2007
Regionálny operačný program | 5. 3. 2007 | | | | | 9.3.2007 | 4.5.2007
Výskum a vývoj | 5. 3. 2007 | 13.3.2007 | 13.3.2007 | | | 23.3.2007 | 7.5.2007
Vzdelávanie | 5. 3. 2007 | 8.3.2007 | 9.3.2007 | | | 13.3.2007 | 13.4.2007
Zdravotníctvo | 5. 3. 2007 | | | 4.4.2007 | 19.4.2007 | 27.4.2007 |
Zamestnanosť a sociálna inklúzia | 6. 3. 2007 | 8.3.2007 | 9.3.2007 | 12.3.2007 | 12.3.2007 | 14.3.2007 | 4.5.2007

Po predložení OP prostredníctvom SFC 2007, EK posúdi formálnu stránku dokumentu, t.j. či dokument obsahuje všetky časti definované v čl. 37 všeobecného nariadenia a rozhodne o pridelení „prijateľnosti“ („admissibility“). Až následne pristúpi EK k hodnotiť OP po obsahovej stránke.

Počet a zoznam operačných programov schválený uznesením vlády SR č. 1005 zo
6. decembra 2006 ako aj finančné alokácie na jednotlivé operačné programy zostáva  teda nezmenený.
V súčasnosti EK zasiela na riadiace orgány svoje pozície k operačným programom, ktoré zároveň vráti RO za účelom ich prepracovania v zmysle pripomienok, ku ktorým by sa mali následne uskutočniť oficiálne rokovania. Po zapracovaní pripomienok EK do návrhov predložených operačných programov budú tieto opätovne predložené Komisii. K ich schváleniu však EK môže pristúpiť až po schválení NSRR. 

Regionálny operačný program
Regionálny operačný program (ďalej len „ROP“) bol oficiálne predložený EK predpísaným spôsobom v elektronickej forme a v požadovanom termíne do 6. marca 2007. EK listom zo dňa 9. marca 2007 oznámila MVRR SR, že ROP spĺňa náležitosti v zmysle čl. 37 všeobecného nariadenia, t.j. že je pre EK prijateľný. 
Súbežne s prípravou operačného programu pokračovala v sledovanom období príprava ďalších východísk nevyhnutných pre začiatok implementácie ROP. V mesiacoch marec a apríl 2007 iniciovalo MVRR SR pravidelné pracovné stretnutia so zástupcami samosprávnych krajov účelom vypracovania realizačných dokumentov nadväzujúcich na pripravovaný ROP. Predmetom rokovaní na uvedených pracovných stretnutiach, ktoré sa konali spravidla v týždňových intervaloch, bola príprava interných manuálov sprostredkovateľských orgánov pod riadiacim orgánom pre ROP (SO/RO), príprava východísk pre programový manuál, špecifikácia kritérií pre uplatňovanie princípov územnej koncentrácie pre ROP (inovačné a kohézne póly rastu), problematika regionálnych alokácií a pod. 
Počas mesiacov marec a apríl 2007 bol zástupcom regiónov k dispozícii odborný tím MVRR SR, ktorý na báze pravidelných týždňových pracovných stretnutí a intenzívnej elektronickej komunikácie spolupracoval na príprave kompatibilných interných manuálov procedúr riadiaceho orgánu, platobnej jednotky, kontrolného útvaru a SO/RO pre ROP. V termíne do 30. apríla 2007 boli RO pre ROP doručené interné manuály procedúr všetkých siedmich SO/RO. Po posúdení predložených interných manuálov procedúr SO/RO pre ROP však riadiaci orgán pre ROP ich znenie neschválil kvôli viacerým nedostatkom (nedodržanie procedúr podľa usmernení riadiaceho orgánu pre ROP, vzájomný nesúlad manuálov jednotlivých SO/RO, formálne nedostatky a pod.). 
Vzhľadom k novému termínu na vypracovanie interných manuálov procedúr (bod B.7. uznesenia vlády SR č. 407/2007) budú do interných manuálov procedúr zapracované predovšetkým aktuálne usmernenia CKO a požiadavky úradu splnomocnenkyne vlády pre rómske komunity.
V mesiacoch marec a apríl 2007 boli zároveň vypracované prvé verzie programových dokumentov nadväzujúcich na ROP (Programový manuál ROP, schémy de minimis a Príručka pre prijímateľa).
Dňa 4. mája 2007 bolo MVRR SR doručené oficiálne stanovisko EK k ROP 2007 - 2013. Pripomienky EK nemajú taký charakter, aby mali za následok zmeny v operačnom programe,        ani v jeho štruktúre. Dňa 14. mája 2007 sa uskutočnili rozhovory so zástupcami DG Regio k jednotlivých pripomienkam EK k ROP.
 Hlavné pripomienky EK k návrhu ROP:
•	doplniť podrobné informácie o inovačných a kohéznych póloch rastu minimálne na úrovni NUTS 2 regiónov,
•	v strategickej časti spresniť uplatnenie princípu pólov rastu a ďalších strategických a tematických kritérií pre každú prioritnú os a jednotlivé typy zariadení (predovšetkým v sociálnej oblasti a v oblasti kultúry),
•	rozšíriť analytickú časť o údaje o dopravno-technickom stave ciest II. a III. Triedy,
•	odstrániť nedostatky formálneho charakteru.

V súvislosti s prípravou administratívnych kapacít pre implementáciu ROP bola Riadiacim orgánom pre ROP vypracovaná podrobná analýza nákladov na zriadenie a prevádzku riadiaceho orgánu, SO/RO, Platobnej jednotky a príslušných kontrolných zložiek pre implementáciu ROP. Uvedená analýza poskytuje pre Riadiaci orgán pre ROP podrobné kvalitatívne a kvantitatívne požiadavky na administratívne kapacity a technické a priestorové vybavenie. V tejto súvislosti samosprávne kraje podnikli viaceré kroky smerujúce k vytvoreniu podmienok pre zriadenie SO/RO prostredníctvom schvaľovania zmien organizačných štruktúr Úradov samosprávnych krajov  zriadením odborov SO/RO ROP a prostredníctvom prípravy príslušných interných dokumentov“.

Operačný program životné prostredie

Operačný program Životné prostredie (ďalej len „OP ŽP“) bol predložený EK dňa 2. marca 2007 prostredníctvom informačného systému SFC2007. EK dňa 12. 3. 2007 zaslala potvrdenie o prijateľnosti OP ŽP. Dňa 19. 3. 2007 obdržalo MŽP SR list EK s jej pripomienkami, ktorým sa súčasne prerušuje proces posudzovania OP ŽP.

Dňa 27. 3. 2007 sa uskutočnili neformálne konzultácie k OP ŽP so zástupcami EK, na ktorých sa zúčastnili taktiež zástupcovia MVRR SR a Ministerstva financií SR (ďalej len „MF SR“). Hlavnou pripomienkou, ako i predmetom rokovaní bola otázka zabezpečenia potrebného objemu finančných prostriedkov, vrátane prostriedkov z fondov EÚ, na plnenie záväzkov vyplývajúcich z prechodných období, zakotvených v zmluve o pristúpení SR k EÚ, v prípade nesplnenia ktorých bude voči SR začaté konanie na Európskom súdnom dvore a SR bude finančne sankcionovaná. Zároveň boli prediskutované aj otázky predpokladaného smerovania prostriedkov z fondov EÚ na regionálnu úroveň, návrhy na možné presuny niektorých skupín aktivít do iných OP a ďalšie konkrétne pripomienky k OP ŽP. 

MŽP SR komunikovalo s MVRR SR ako centrálnym koordinačným orgánom s cieľom zohľadnenia tých pripomienok EK, ktoré majú nadväznosť  na NSRR SR a pripravovalo potrebné podklady pre vykonanie ďalších úprav a doplnení OP ŽP. V tejto súvislosti MŽP SR zaslalo dňa 20. 4. 2007 MVRR SR podklad do materiálu „Návrh úpravy Návrhu Národného strategického referenčného rámca SR na roky 2007 – 2013 v nadväznosti na  pripomienky EK a rokovania s EK“, ktorý bol dňa 2. mája schválený vládou SR.

OP ŽP bude v zmysle dohovoru so zástupcami EK dopracované a zaslané EK v termíne jún 2007, kedy očakávame aj znovuotvorenie negociácií medzi MŽP SR a EK.

MŽP SR v súlade s uznesením vlády SR č. 217/2007 vypracovalo schémy štátnej pomoci ako aj príručky pre žiadateľov, ktoré boli zaslané MF SR a MVRR SR. Uvedené dokumenty budú na základe uznesenia vlády SR č. 407/2007 aktualizované v termíne do 1 mesiaca od schválenia OP ŽP (schémy štátnej pomoci) a do 2 mesiacov od schválenia OP ŽP (príručky pre žiadateľov).

V rámci programového obdobia 2007 - 2013 bude MŽP SR okrem v súčasnosti vykonávaných činností (sprostredkovateľský orgán pod riadiacim orgánom pre Operačný program Základná infraštruktúra, sprostredkovateľský orgán pre Kohézny fond (KF), implementačný orgán pre KF, platobná jednotka pre ŠF a KF) plniť aj úlohy Riadiaceho orgánu pre Operačný program Životné prostredie, ako aj vykonávať funkcie Národného riadiaceho orgánu a kontaktného miesta pre programy Nadnárodnej spolupráce Stredoeurópskeho priestoru a Juhovýchodného priestoru. S cieľom zabezpečiť úlohy Riadiaceho orgánu vyplývajúce z Nariadení EK, ako aj existujúce úlohy súčasného programového obdobia, uskutočnilo MŽP SR zhodnotenie administratívnych kapacít dotknutých odborov zapojených do implementácie a riadenia štrukturálnych fondov a Kohézneho fondu. 

Uznesením vlády SR č. 396 z 2. mája 2007 k analýze administratívnych kapacít pre programové obdobie 2007 – 2013 bolo schválených pre MŽP SR zvýšenie počtu administratívnych kapacít týkajúcich sa riadenia a implementácie štrukturálnych fondov a Kohézneho fondu v programovom období 2007 - 2013 o 56 pracovných miest na celkový počet 160  pracovných miest. MŽP SR zabezpečí zvýšenie počtu pracovných miest s využitím neobsadených miest v rezorte ako aj vytvorením nových pracovných pozícií.

Operačný program Doprava

Dňa 28. februára 2007 za účasti predstaviteľov EK (DG Regio, DG Tren a DG Enviro) a MDPT SR sa v Bratislave uskutočnilo úvodné (neoficiálne) rokovanie k schvaľovaniu Operačného programu Doprava (ďalej len OP D). Jednalo sa o predbežné rokovanie k neoficiálnej verzii OP D, ktorý bol zaslaný na EK v anglickom jazyku dňa 31.1.2007.
OP D bol EK oficiálne predložený cez systém SFC2007 dňa 2. marca 2007. Listom EK zo dňa 9. 3. 2007 bola oznámená prijateľnosť OP D. Dňa 19. 3. 2007 MDPT SR získalo neoficiálne predbežné pripomienky EK k OP D, na základe ktorých sa konalo rokovanie s EK k OP D na MDPT SR dňa 26. 3. 2007. Na tomto stretnutí boli vysvetlené pozície zo strany MDPT SR ako aj zo strany EK.
Listom zo dňa 23. 3. 2007 bolo zaslané oficiálne stanovisko EK k OP D. Hlavné pripomienky sa týkali najmä:
1. 	otázky vzniku novej prioritnej osi – tzv. „clean urban transport – čistá mestská doprava“, ktorá by komplexne pokrývala oblasť podpory verejnej osobnej dopravy.
Na základe rokovania konajúceho sa 26. 3. 2007 bola vytvorená samostatná prioritná os s názvom „Prioritná os 4 - Infraštruktúra integrovaných dopravných systémov“, ktorej cieľom bude prostredníctvom výstavby infraštruktúry integrovaných dopravných systémov (najmä železničnej koľajovej) podporiť rozvoj verejnej mestskej, prímestskej, regionálnej i medziregionálnej osobnej dopravy. Do tejto prioritnej osi boli preskupené aktivity nachádzajúce sa pôvodne v prioritnej osi č. 1 – Železničná infraštruktúra.
2.  otázky úpravy analytickej časti OP D, vrátane SWOT analýzy a bližšieho definovania stratégie rozvoja dopravnej infraštruktúry, ktoré však nemali závažný charakter.
Riadiaci orgán na základe vznesených pripomienok prepracoval predmetné časti OP D.
OP D upravený v zmysle pripomienok bol neoficiálne zaslaný Európskej komisii dňa 4. mája 2007 za účelom získania predbežného stanoviska. V prípade pozitívneho stanoviska EK k vykonaným zmenám by mala byť 2. verzia OP D oficiálne zaslaná cez systém SFC2007 na EK do konca mája tohto roku.
S účinnosťou od 1. 2. 2007 je v platnosti nová organizačná štruktúra MDPT SR, ktorá zohľadnila skúsenosti získané z implementácie pomoci z fondov  EÚ v programovom období 2004 - 2006 a súčasne rešpektuje nové požiadavky kladené na MDPT SR ako Riadiaceho orgánu pre OP D. Cieľom novovytvorenej organizačnej štruktúry bolo sústrediť administráciu projektov dopravnej infraštruktúry financovaných z fondov EÚ do jednej sekcie – sekcie riadenia projektov, ktorá je hlavným nositeľom všetkých úloh súvisiacich s prípravou, riadením, implementáciou a monitorovaním projektov financovaných z fondov EÚ. Zároveň bola činnosť tvorby a úpravy programových dokumentov (NSRR, OP D, Programový manuál k OP D) ich monitorovania a hodnotenia koncentrovaná v rámci jedného útvaru ministerstva – Sekcie stratégie, záležitostí EÚ a medzinárodných vzťahov.
  
V programovom období 2007–2013 bude musieť MDPT SR zabezpečovať realizáciu  a administratívne spracovanie projektov v hodnote 146,137 mld. Sk (Kohézny fond aj štrukturálne fondy spolu), t.j. v priemere 20,876 mld. Sk ročne. V štádiu prípravy a budúcej implementácie v programovom období 2007 – 2013 je v priemere 84 projektov ročne (mimo projektov technickej pomoci).
Celkovo aj v ročnom priemere dochádza teda k 3,3-násobnému nárastu alokovaných finančných prostriedkov a s tým súvisiacemu  nárastu  počtu  projektov  pre rezort dopravy oproti  programovému obdobiu 2004 - 2006.
Je potrebné zdôrazniť, že projekty dopravnej infraštruktúry sú veľké investičné projekty, ktoré si vyžadujú aj dva-tri roky prípravy a rovnaký čas aj na samotnú stavebnú realizáciu.  Z toho dôvodu v roku 2007 a 2008 (podľa pravidla n+2) bude v procese implementácie ešte veľká časť projektov z programového obdobia 2004 – 2006, ktorú je potrebné administratívne spracovať predovšetkým z hľadiska finančného riadenia (kontrola faktúr, žiadostí o platbu, kontroly na mieste a pod.).
Navyše, kým v období 2004 – 2006 MDPT SR plnilo funkciu Sprostredkovateľského orgánu pod Riadiacim orgánom (Riadiacim orgánom bolo MVRR SR), v novom programovom období 2007 - 2013 bude MDPT SR plniť funkciu Riadiaceho orgánu pre OP D, čo si bude vyžadovať výkon dodatočných administratívnych činností, ako napr. priama komunikácia s EK pri príprave a implementácii programov a projektov dopravnej infraštruktúry, vydávanie usmernení Riadiaceho orgánu, príprava a  administratívne zabezpečenie Monitorovacích výborov a iné činnosti, ktoré v minulom programovom období za MDPT SR vykonávalo MVRR SR ako Riadiaci orgán.
Vzhľadom na realizáciu procesov a aktivít súvisiacich s prípravou, riadením, implementáciou, monitorovaním a kontrolou projektov spolufinancovaných z fondov EÚ ako aj so zabezpečením ich súladu s politikami ES a so štátnou dopravnou politikou MDPT SR uvažuje s navýšením administratívnych kapacít zo súčasných  82  na 148 zamestnancov  ku koncu roku 2007. Počet 148 je cieľový stav k 31. 12. 2007, ktorý sa bude postupne napĺňať v priebehu roku priamo úmerne s nárastom objemu prác spojených s prípravou a implementáciou projektov z nového programového obdobia 2007 – 2013.

Operačný program Informatizácia spoločnosti

Riadiaci orgán pre Operačný program Informatizácia spoločnosti (OPIS) obdržal dňa 
22. 3. 2007 oficiálne pripomienky EK k OPIS. Najdôležitejšie pripomienky sa týkali problému neoprávnenosti regiónu NUTS II Bratislavský kraj v rámci OPIS, ktorého aktivity sú oprávnené iba v rámci cieľa Konvergencia a chýbajúceho podrobnejšieho rozpracovania regionálneho priemetu a regionálnej diferenciácie v jednotlivých častiach OPIS (analýza, stratégia, prioritné osi). Pripomienka týkajúca sa regionálnych aspektov a technické pripomienky boli zapracované, pričom pripomienku EK k neoprávnenosti regiónu NUTS II Bratislavský kraj Riadiaci orgán pre OP IS akceptuje a pri implementácii aktivít operačného programu navrhuje nasledovný postup: OPIS bude podporovať projekty pokrývajúce z geografického hľadiska územie celej SR.  Vzhľadom na to, že predmetný operačný program pokrýva iba cieľ Konvergencia, aktivity na území cieľa Regionálna konkurencieschopnosť a zamestnanosť(RKZ) budú musieť byť na báze pro rata princípu financované výlučne z národných zdrojov a budú vyžadovať zvýšenie financovania zo štátneho rozpočtu o sumu 24 471 350 EUR. Zvýšenie finančných prostriedkov bolo schválené 2. 5. 2007 uznesením vlády č. 407/2007. Navrhovaný postup bol EK oficiálne oznámený listom. Po obdržaní súhlasného stanoviska EK bude OPIS druhý krát oficiálne zaslaný EK cez systém SFC2007.  

Uznesením vlády SR č. 832/2006 bol Úrad vlády SR ustanovený ako riadiaci orgán pre OP IS. V nadväznosti na túto skutočnosť sa začalo s prípravou zodpovedajúcich administratívnych kapacít.  S platnosťou od 1. 2. 2007 vznikol na Úrade vlády SR Riadiaci orgán pre OP IS. V rámci riadiaceho orgánu vykonávajú jeho hlavné funkcie tri odbory. Celkovo sú administratívne kapacity pre tieto tri odbory plánované v počte 20-24 zamestnancov. 

Operačný program Výskum a Vývoj

V sledovanom období bola splnená úloha B.3 uznesenia vlády SR č. 1011/2006 vykonať do 28. 2.0007 strategické environmentálne hodnotenie (SEA) pre Operačný program Výskum a vývoj (ďalej len „OP VaV“) podľa zákona č. 24/2006 Z. z.. Vo februári 2007 bol taktiež ukončený proces Ex-ante hodnotenia OP VaV. Jeho závery boli premietnuté aj do samotného textu OP.

Dňa 21. 2. 2007 prebehli na pôde CKO neoficiálne rokovania medzi MŠ SR a EK k prvej verzii OP VaV. Pripomienky EK sa týkali predovšetkým dopracovania analytickej časti a stratégie, prepracovania SWOT analýzy, doplnenie ďalších informácií týkajúcich sa horizontálnych priorít, partnerstva, komplementarity, deliacich línií, systému implementácie.  Výsledky rokovania boli zapracované do oficiálne zaslaného návrhu OP na EK. 

OP VaV bol oficiálne predložený EK dňa 5. 3. 2007 prostredníctvom systému SFC2007. EK 13. marca 2007 OP VaV vrátila na prepracovanie kvôli nedostatkom vo finančnom pláne. Po odstránení chyby bol OP VaV v ten istý deň – t.j.  13. marca 2007 opätovne predložený EK cez systém SFC2007. 

Dňa 23. 3. 2007 bol operačný program prijatý EK. Z dôvodu uľahčenia práce EK a zrýchlenia ďalšej komunikácie počas oficiálnych rokovaní bol pripravený preklad OP VaV do anglického jazyka. Preklad bol zaslaný EK 16. apríla 2007. 

Dňa 7. 5. 2007 bol OP VaV vrátený na úpravu spolu s pripomienkami EK, ktoré sa týkajú najmä vyšpecifikovania analytickej a strategickej časti OP. Návrh EK sa dotýka aj štruktúry (počtu) prioritných osí programu, čo predstavuje jeden z variantov jasnejšieho oddelenia aktivít na podporu infraštruktúry výskumu a vývoja od aktivít na vzdelávaciu infraštruktúru (prioritná os 3). Uvedená zmena je ešte predmetom diskusie medzi EK a MŠ SR.

MŠ SR v rámci prípravy na implementáciu posilnilo kapacity RO pre OP VaV o 9 systemizovaných miest dňom 12. 4. 2007 na 15 systemizovaných miest. Z tohto počtu je k   15. 5. 2007 obsadených 5 miest, na ďalšie boli vypísané výberové konania a v priebehu roku 2007 je plánované  obsadenie všetkých systemizovaných miest RO pre OP VaV.

Operačný program Vzdelávanie

Na základe iniciatívy zástupcov EK sa 23. februára 2007 uskutočnili neoficiálne rokovania zástupcov riadiacich orgánov pre operačné programy spolufinancované cez Európsky sociálny fond so zástupcami DG Zamestnanosť, sociálne veci a rovnosť príležitostí a DG Regionálna politika. Predmetom dopoludňajšieho rokovania bol návrh Operačného programu Vzdelávanie (ďalej len „OP V“).
 
Pripomienky EK k OP V sa týkali najmä vzájomného prepojenia a nadväznosti jednotlivých častí textu. EK vyjadrila nespokojnosť s vypracovaním analytickej a strategickej časti OP V a ich prepojením na navrhované intervencie. V OP V bol nedostatočne odôvodnený výber oblastí pomoci a obsah intervencií bol formulovaný len všeobecne. EK požadovala prepracovanie častí týkajúcich sa monitorovania, hodnotenia i systému indikátorov; dôkladné zdôvodnenie samostatnej prioritnej osi pre oblasť zdravotníctva; objasnenie koordinácie horizontálnej priority MRK; a podrobné zdôvodnenie regionálnych alokácií, rozdelenia technickej pomoci a aplikácie národných projektov v súvislosti s multicieľovosťou programu. EK mala výhrady k nedostatočnému zapracovaniu výsledkov ex ante hodnotenia a skúseností z programového obdobia 2004 - 2006 ako aj princípov partnerstva a rovnosti príležitostí. Dôležitými bodmi programu boli aj pripomienky ku komplementarite a deliacim líniám s inými operačnými programami v rámci OP V a tiež k finančnej časti. 

Vykonané zmeny OP V sa týkali predovšetkým dopracovania štruktúry OPV tak, aby bola zabezpečená logická následnosť a lepšia zrozumiteľnosť textu. Zároveň boli po obsahovej stránke doplnené chýbajúce informácie, text bol upravený v zmysle pripomienok EK a termín „opatrenie“ bol nahradený spojením „oblasť podpory“.

Dňa 5. marca 2007 bol OP V oficiálne predložený EK prostredníctvom systému SFC2007. EK dňa 8. marca 2007 OP V vrátila na prepracovanie kvôli nedostatkom vo finančnom pláne. Po odstránení chyby bol OP V 9. marca 2007 opätovne predložený cez systém SFC2007. EK dňa 13. marca 2007 potvrdila, že OP V vyhovelo podmienke prijateľnosti (admissibility). Dňa 13. apríla 2007 bol OP V oficiálne vrátený EK na prepracovanie cez systém SFC2007. MŠ SR obdržalo oficiálne pripomienky EK, na ktorých vyhodnotení a zapracovaní sa v súčasnosti pracuje. 

Z dôvodu uľahčenia práce EK a zrýchlenia ďalšej komunikácie počas oficiálnych rokovaní bol pripravený preklad OPV do anglického jazyka. Preklad bol zaslaný EK 16. apríla 2007. 

V rámci opatrení na posilnenie administratívnych kapacít sa v súlade s  § 5 ods. 5 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov Príkazom ministra č. 23/2007-I z 12. apríla 2007, ktorým sa mení a dopĺňa počet pracovných miest v organizačnej štruktúre Ministerstva školstva SR, zmenil a doplnil počet pracovných miest v organizačnej štruktúre riadiaceho orgánu pre OP V o 13 nových štátnozamestnaneckých miest. Z počtu 29 systematizovaných miest je k 15. máju 2007 obsadených 15 miest, na ďalšie boli vypísané výberové konania a v priebehu roku 2007 je plánované obsadenie všetkých systematizovaných miest riadiaceho orgánu pre OP V.

Operačný program Konkurencieschopnosť a hospodársky rast
Ministerstvo hospodárstva SR (ďalej len “MH SR”) dňa 13. marca 2007 oficiálne zaslalo 
OP KaHR na EK prostredníctvom elektronického systému SFC2007. Vzápätí EK po  preskúmaní OP KaHR zaslala potvrdenie o prijateľnosti OP KaHR.
Z oficiálnych negociácií k NSRR na roky 2007-2013 s EK, vyplynuli pre NSRR a pre relevantné operačné programy návrhy na zmeny. Počas negociácií zástupcovia EK požiadali MH SR o modifikáciu OP KaHR v oblasti energetiky. MH SR predložilo na MVRR SR a EK návrhy na zmeny NSRR a OP KaHR v oblasti koordinácie energetickej efektívnosti a centralizácie podpory obnoviteľných energetických zdrojov. V tejto súvislosti EK dňa 
30. marca 2007 pozastavila kvalitatívne hodnotenie OP KaHR až do predloženia modifikovanej verzie OP KaHR tak v slovenskej ako aj v anglickej verzii.
MH SR, ako Riadiaci orgán pre OP KaHR (ďalej len „RO pre OP KaHR“), preverilo možnosti realizácie vyššie uvedených požiadaviek EK so zástupcami MVRR SR, MŽP SR ako aj so zástupcami EK so záverom, že MH SR dopracuje OP KaHR v nadväznosti na NSRR v oblasti: - koordinácie energetickej efektívnosti
	    - centralizácie podpory obnoviteľných energetických zdrojov
Vzhľadom na zabezpečenie koordinácie energetickej efektívnosti a centralizácie podpory obnoviteľných zdrojov energie v rámci OP KaHR, MH SR zároveň žiadalo o nové finančné prerozdelenie alokovaných prostriedkov medzi operačné programy. Zmeny v energetickej oblasti sa mali týkať najmä výroby tepla, teda veľkých projektov, na ktoré v rámci OP KaHR nie je dostatok alokovaných finančných prostriedkov. Z tohto dôvodu, MVRR SR bolo požiadané o predloženie do vlády SR návrh prerozdelenia aktivít v NSRR, vrátane prerozdelenia finančných prostriedkov.
Dňa 2. mája 2007 vláda SR schválila uznesením č. 407/2007 materiál „Návrh úpravy návrhu Národného strategického referenčného rámca SR na roky 2007 – 2013 v nadväznosti na pripomienky EK a rokovania s EK“, v ktorom neboli schválené navrhované zmeny MH SR v oblasti energetiky. Vzhľadom na túto skutočnosť, dňa 10. mája 2007 MH SR požiadalo o opätovné zahájenie kvalitatívneho hodnotenia OP KaHR EK, keďže nedošlo v OP KaHR k žiadnym zmenám.
RO pre OP KaHR a jeho sprostredkovateľské orgány pod Riadiacim orgánom (ďalej len „SO/RO“) sa pripravujú na implementáciu OP KaHR v súlade so schválenými nariadeniami Rady a Komisie ES, uzneseniami vlády SR a usmerneniami MVRR SR a MF SR vypracovaním riadiacich dokumentov (interné manuály, schémy štátnej pomoci, príručky pre žiadateľov) a navyšovaním počtu administratívnych kapacít, ktoré vláda SR uznesením č. 396/2007 v bode A.2. schválila pre MH SR o 105 pracovných miest na celkový počet 271 pracovných miest.

Operačný program Zamestnanosť a sociálna inklúzia

Na základe úpravy OP ZaSI v nadväznosti na neoficiálne pripomienky EK k OP ZaSI ako aj odporúčania ex – ante hodnotiteľa  zorganizovalo Ministerstvo práce, soc. Vecí a rodiny SR (ďalej len „MPSVaR SR“) dňa 20.2.2007 stretnutie „Rady pre partnerstvo“ v ktorom objasnilo jednotlivým členom pracovnej skupiny zmeny v OP. Následne po stretnutí Rady pre partnerstvo sa uskutočnilo neoficiálne stretnutie so zástupcami EK na ktorom sa prediskutovali niektoré neobjasnené otázky. Riadiaci orgán sfinalizoval operačný program v zmysle jednotlivých pripomienok.

Operačný program riadiaci orgán 6. 3. 2007 predložil na EK na oficiálne pripomienkovanie. EK vypracovala prvú spoločnú pozíciu, ktorá ešte nie je komplexná. V snahe urýchliť schvaľovací proces programu návrh tejto pozície EK zaslala riadiacemu orgánu koncom apríla. V uvedenej pozícii sa okrem iného konštatuje potreba nadviazať analýzu zamestnanosti a analýzu nezamestnanosti na aktívnu politiku trhu práce,  v sociálnej inklúzii nie je objasnené len stručné spracovanie analýzy Bratislavského samosprávneho kraja. V analytickej časti k budovaniu kapacít sú pripomienky EK k nezahrnutiu štruktúry inštitúcií na jednotlivých úrovniach (národná, regionálna a lokálna úroveň) ako aj k presnejšiemu identifikovaniu mimovládnych organizácií, ktoré budú podporené cez operačný program na tie, ktoré sa zameriavajú na oblasť práce, zamestnanosti a sociálnej inklúzie. Do kapitoly „Výsledky realizácie programového obdobia 2004 – 2006“ EK odporúča doplniť úspešné opatrenia zrealizované z prostriedkov programového obdobia 2004 – 2006. V strategickej časti dokumentu z pozície EK vyplýva odporúčanie zahrnúť aj lepšie prepojenie na operačné programy Zdravotníctvo a Školstvo. V oblasti prioritných osí je odporúčanie EK prioritné osi opísať viac zo strategického hľadiska a nie z projektového hľadiska, ktoré opisuje niektoré konkrétne aktivity, ktoré by mali byť podporované. V odporúčaniach EK sú aj navrhované konkrétne texty pre oblasť Strategického environmentálneho hodnotenia a pre horizontálnu prioritu Marginalizované rómske komunity. Pre oblasť hodnotenia (evaluácie) je nedostatočne uvedená štruktúra indikátorov operačného programu.

Súbežne s prípravou operačného programu sa riadiaci orgán pripravuje na implementáciu v programovom období 2007 – 2013 na národnej úrovni. Vzhľadom na systémový audit procesov vypracoval riadiaci orgán Interný manuál procedúr a koordinoval vypracovanie Interného manuálu procedúr sprostredkovateľských orgánov pod riadiacim orgánom. Pre oblasť tvorby programového manuálu, ktorý detailnejšie rozpracováva operačný program vytvoril riadiaci orgán pracovné skupiny s cieľom kvalitného nastavenia a rozpracovania špecifických cieľov operačného programu.

Pre potrebu transparentného a efektívneho riadenia OP ZaSI pri súčasne realizovaných aktivitách programového obdobia 2004 - 2006 riadiaci orgán identifikoval potrebu posilnenia administratívnych kapacít, ktoré boli schválené uznesením vlády SR č. 396/2007.

Operačný program Zdravotníctvo

V nadväznosti na neformálne rokovania s EK k obsahu OP Zdravotníctvo (ďalej len „OP Z“) z 9. februára 2007, uskutočnilo sa 26. februára 2007 pred oficiálnymi rokovaniami k NSRR neformálne stretnutie ministra zdravotníctva a ministra výstavby a regionálneho rozvoja s riaditeľom DG REGIO José Palma Andrésom, kde bola opäť prerokovávaná problematika OP Z. 
V nadväznosti na závery technických neoficiálnych rokovaní so zástupcami EK k OP V, ktoré sa konali 23. februára, boli dňa 1. marca 2007 zaslané MZ SR na MŠ SR podklady do analýzy a stratégie za opatrenie 2.2 Podpora celoživotného vzdelávania v zdravotníctve v rámci OP V. 

MZ SR zaslalo dňa 14. marca 2007 MŠ SR analýzu MZ SR pre finančné krytie požiadaviek na celoživotné vzdelávanie v zdravotníctve v zmysle Opatrenia 2.2 OP Vzdelávanie a návrh MZ SR k splnomocneniu o delegovaní právomocí z OP V na SORO. 

Na základe harmonogramu oficiálneho zasielania operačných programov prostredníctvom SFC2007 na EK bol predložený OP Z prideleným CCI kódom v stanovenom termíne
5. 3. 2007. Do návrhu OP Z boli v plnom rozsahu zapracované pripomienky EK.

Napriek tomu potvrdila EK svoje pretrvávajúce výhrady k existencii samostatného OP Z listom z 8. marca 2007 adresovaným ministrovi zdravotníctva SR a ministrovi výstavby a regionálneho rozvoja.

Listom z 21. marca 2007 minister zdravotníctva a minister výstavby a regionálneho rozvoja  opätovne odôvodnili komisárke pre regionálnu politiku pani Danute Hübner potrebu samostatného OP Z a požiadali zástupcov EK o osobné stretnutie. Po prerokovaní problematiky na následnej pracovnej návšteve oboch ministrov v Bruseli 3. apríla 2007 komisárka vyhlásila, že EK môže samostatný OP Z akceptovať za dodržania dohodnutých podmienok (o.i. čo najskoršie predloženie aktualizovaného NSRR a OP Z, vybudovanie administratívnych kapacít pre efektívne riadenie a implementáciu štrukturálnych fondov so zavedením zodpovedajúceho systému odmeňovania, predchádzaniu fluktuácii zamestnancov a pod.).

Dňa 27. apríla 2007 bol na MZ SR doručený list EK, ktorým deklarovala prijateľnosť OPZ. 

V nadväznosti na úlohu B.4 uznesenia vlády SR č. 217/2007, úlohu B.5 a úlohu B.16 uznesenia vlády SR č. 146/2007 boli na MF SR dňa 30. apríla 2007 zaslané programové dokumenty k OP Z a OP V - interné manuály riadiaceho orgánu pre OP Z, interný manuál SORO pre OP V, interný manuál PJ, schéma štátnej pomoci pre rozvoj zdravotníctva a príručka pre žiadateľa o nenávratný finančný príspevok. Prebieha príprava interných postupov platobnej jednotky pre vykonávanie  overovania, realizáciu platieb a prácu s informačnými systémami- ITMS, ISUF, IS Štátnej pokladnice a RIS.

V zmysle uznesenia vlády SR č. 839 z 8. októbra 2006 k návrhu OP Z na roky 2007 -2013
(1. verzia) a v súlade so splnomocnením v časti D. uznesenia vlády SR č. 790 z 12. októbra 2005 k návrhu rozpočtu verejnej správy na roky 2006 – 2008, MF SR navýšilo počet štátnozamestnaneckých miest v systemizácii štátnych zamestnancov v štátnej službe na rok 2006 v rozpočtovej kapitole MZ SR o 10 miest.

Uznesením vlády SR č. 396 zo dňa 2. mája 2007 bolo pre Ministerstvo zdravotníctva SR schválené navýšenie administratívnych kapacít o 49 pracovných miest na celkový počet 65 pracovných miest s tým, že realizáciu navýšenia stavov administratívnych kapacít je potrebné vykonať so zohľadnením neobsadených pracovných miest a zohľadnením uznesenia vlády SR č. 856/2006 – úlohy C.15 a bez nárokov na dodatočné prostriedky zo štátneho rozpočtu.
S cieľom zabezpečiť úlohy Riadiaceho orgánu, MZ SR zhodnotilo administratívne kapacity všetkých útvarov zapojených do implementácie a riadenia štrukturálnych fondov. V marci 2007 boli vyhlásené výberové konania na obsadenie vytvorených štátnozamestnaneckých miest a v priebehu roka 2007 bude prebiehať ich postupné obsadzovanie. 

Operačný program Technická pomoc

Operačný program Technická pomoc (ďalej len „OP TP“) bol po druhý krát neoficiálne predložený na EK 20. februára 2007 po negociáciach so zástupcami EK, ktoré sa uskutočnili 25. 1. 2007 na MVRR SR. V spolupráci s MF SR, riadiaci orgán OP TP zapracoval do OP TP pripomienky zo strany EK, výsledky ex – ante hodnotenia, problematiku horizontálnych priorít v súlade s materiálmi koordinátorov jednotlivých horizontálnych priorít a doplnil informácie spojené s procesom hodnotenia a uplatňovania partnerstva. 

OP TP bol oficiálne predložený EK prostredníctvom elektronického systému SFC2007
dňa 1. marca 2007. Dňa 16. 3. 2007 RO OP TP obdržal list od EK o prijateľnosti OP TP. 

OP TP bol predložený na EK ako monocieľový – pre cieľ Konvergencia, napriek tomu, že pokrýva aktivity na celom území SR. Z toho dôvodu prebehlo niekoľko rokovaní 
na úrovni CKO, RO, EK a ostatných členských štátov ohľadne alternatívy finančného pokrytia cieľa 2 – Regionálna konkurencieschopnosť a zamestnanosť. Výsledkom rokovaní bol materiál CKO  „Návrh úpravy Návrhu Národného strategického referenčného rámca SR na roky 2007 – 2013 v nadväznosti na  pripomienky EK a rokovania s EK“, v ktorom boli za OP TP prezentované dve alternatívy riešenia. Uvedený materiál bol predložený 
na rokovanie vlády dňa 2. 5. 2007 a uznesením č. 407/2007 bola schválená alternatíva
pro rata, ktorou sa ustanovil percentuálny podiel pre cieľ 2, ktorý bude pokrytý zo štátneho rozpočtu. 
EK prostredníctvom systému SFC2007 vrátila MVRR SR dňa 26. 4. 2007 OP TP na prepracovanie v zmysle vznesených pripomienok.
V súčasnosti je OP TP aktualizovaný na základe tohto uznesenia a pripomienok EK, ktoré síce nevyžadujú zmeny v programe a jeho štruktúre, ale bližšie rozpracovanie niektorých kapitol. 
V priebehu marca a apríla RO OP TP pripravoval a aktualizoval programové dokumenty nadväzujúce na OP TP v súlade s usmerneniami CKO. (Interný manuál Riadiaceho orgánu OP TP, Programový manuál). 

Operačný program Bratislavský kraj

Na základe technických konzultácií s EK bol vládou schválený návrh OPBK prepracovaný v intenciách pripomienok zástupcov EK (táto úloha bola uložená uznesením vlády SR č. 1013/ 2006 zo 6. decembra 2006). Finálna podoba dokumentu bola po zapracovaní zistení a odporúčaní ex-ante hodnotenia a vykonaní strategického environmentálneho hodnotenia RO OP BK oficiálne predložená EK prostredníctvom systému SFC2007 dňa 2. marca 2007.
Dňa 13. marca 2007 bol RO OP BK doručený list EK, ktorý potvrdzuje, že OP BK na základe čl. 37 nariadenia Rady č. 1083/ 2006 obsahuje všetky dôležité súčasti a je považovaný
za prijateľný.  

Na základe uznesenia vlády SR č. 146/2007 z 21. februára 2007 RO OP BK v termíne
do 30. apríla 2007 vypracoval schémy štátnej pomoci (schéma štátnej pomoci „Schéma podpory pre  mladé inovačné podniky“ a schéma pomoci de minimis „Schéma na podporu aplikovaného výskumu, vývoja a inovácií, zavádzania systémov manažérstva kvality, ochrany priemyselných práv a zavádzania technických noriem do výrobnej praxe a služieb“), prvú verziu príručky pre predkladateľov projektov. V zmysle uznesenia vlády č. 217/2007 zo dňa 7. marca 2007 bola vypracovaná druhá verzia interného manuálu procedúr RO OPBK v termíne do 30. apríla 2007. RO OP BK ukončil do 30. apríla 2007 aj druhú verziu Programového manuálu OP BK.

Na základe uznesenia vlády č. 457/ 2006 bola dňa 19. mája 2006 zriadená pracovná skupina na prípravu OPBK. V sledovanom období (od 23.11.2006) sa uskutočnili dve stretnutia pracovnej skupiny: 05. 2. 2007 a 13. 3. 2007. Na tomto fóre boli členom pracovnej skupiny poskytnuté informácie o technických konzultáciách so zástupcami EK a o následne vykonaných zmenách v OP BK. Okrem toho boli spomenuté zmeny s členmi pracovnej skupiny konzultované.

RO JPD2 zorganizoval pre verejnosť konferenciu „Možnosti čerpania prostriedkov 
zo štrukturálnych fondov pre Bratislavský kraj II“, ktorá sa uskutočnila 28. marca 2007, kde bola prezentovaná podoba OP BK, ktorá bola predložená EK. 

1. 2 Riadiace dokumenty

Proces prípravy riadiacich dokumentov (programové manuály, interné manuály, schémy štátnej pomoci) subjektov zapojených do riadenia a implementácie fondov EÚ prebiehal v sledovanom období kontinuálne s prípravou a negociáciami s EK k strategickým dokumentom (operačné programy, NSRR) a v súlade s termínmi na vypracovanie týchto dokumentov schválenými uzneseniami vlády SR č. 146/2007, 1005/2006, 217/2007 a 407/2007. 

Priebeh oficiálnych rokovaní s EK k NSRR a jednotlivým OP a ich následným úpravám v zmysle pripomienok EK, priamo ovplyvňuje aj stav prípravy riadiacich dokumentov. Schválenie OP  EK je základným východiskom pre tvorbu ďalších nadväzujúcich riadiacich dokumentov (programové manuály, schémy štátnej pomoci, príručky pre žiadateľov), ktoré vychádzajú zo strategických dokumentov.

Vo vzťahu k riadiacim dokumentom prebiehala v sledovanom období príprava metodických usmernení CKO v spolupráci s riadiacimi orgánmi. Uvedenú iniciatívu vyvinul CKO aj na základe snahy umožniť RO formou pripomienok ovplyvňovať tvorbu metodických usmernení CKO tak, aby sa zabezpečilo správne a jednotné nastavenie systému riadenia a implementácie ŠF a KF v programovom období 2007 – 2013 s prípustnou mierou zohľadnenia požiadaviek jednotlivých riadiacich orgánov. Zapojením RO do procesu prípravy metodických usmernení  a zapracovávaním špecifických požiadaviek jednotlivých RO do usmernení CKO sa stal proces prípravy metodických usmernení CKO časovo náročnejším, čo predĺžilo priebeh prípravy metodických usmernení CKO, ktorý bol uznesením vlády SR č. 217/2007 limitovaný termínom 31. 3. 2007.

K 31. 3. 2007 vydal CKO metodické usmernenia uvedené v tabuľke č. 2
											Tabuľka č.2
Názov usmernenia
Usmernenie CKO č. 5/2007 k realizácii technickej pomoci
Usmernenie CKO č. 6/2007 k procesu predkladania žiadostí o NFP
Usmernenie CKO č. 7/2007 k procesu schvaľovania žiadostí o NFP
Usmernenie CKO č. 8/2007 k monitorovaniu a hodnoteniu
Usmernenie CKO č. 9/2007 k informovaniu a publicite a príprave KP

K 15. 5. 2007 vydal CKO metodické usmernenia uvedené v tabuľke č. 3 
											Tabuľka č.3
Názov usmernenia
Usmernenie CKO č. 10/2007 k oprávnenosti výdavkov
Usmernenie CKO č. 11/2007 k delegovaniu právomocí RO na SORO
Usmernenie CKO č. 12/2007 k zmluvám o poskytnutí NFP
Usmernenie CKO č. 13/2007 k postupom overovania realizácie projektov
Usmernenie CKO č. 14/2007 v oblasti verejného obstarávania

Prvotným predpokladom pre vykonanie systémového auditu pripravenosti subjektov zapojených do systému implementácie fondov EÚ na programové obdobie 2007 – 2013 je  príprava riadiacich dokumentov a prostredníctvom nich nastavenie systémov riadenia a implementácie pomoci z fondov EÚ v takej miere, ktorá umožňuje systémový audit vykonať. 

Možno konštatovať, že v sledovanom období boli RO pri príprave riadiacich dokumentov pod veľkým tlakom. Termíny na vypracovanie interných manuálov, príručiek pre predkladateľov projektov, schém štátnej pomoci schválené uzneseniami vlády SR 1005/2006, 146/2007 vychádzali a boli ovplyvnené termínom systémového auditu, ktorý nezohľadňoval reálne potreby relevantných subjektov a stav v akom sa tieto subjekty pri príprave na implementáciu pomoci z fondov EÚ nachádzajú. Na základe uvedeného vznikla objektívna potreba upraviť termíny na vypracovanie riadiacich dokumentov tak, aby mali relevantné subjekty dostatočný priestor na prípravu týchto dokumentov prostredníctvom ktorých sa procedúry riadenia a implementácie pomoci zo štrukturálnych fondov a Kohézneho fondu v programovom období 2007 – 2013 nastavujú.

S ohľadom na vyššie uvedené bol uznesením vlády SR č. 407/2007 schválený termín na dopracovanie procedúr RO/SORO a PJ podľa metodických usmernení CKO do 15. 6. 2007.

V nadväznosti na to, že NSRR a OP sú základným východiskom pre tvorbu ďalších riadiacich dokumentov (programové manuály, schémy štátnej pomoci, príručky pre žiadateľov) vláda SR uznesením č.407/2007 dňa 2. mája 2007 naviazala termíny vypracovania týchto dokumentov na schválenie operačných programov EK a uložila relevantným subjektom aktualizovať programové manuály pre príslušné OP podľa metodického usmernenia CKO do 1 mesiaca od schválenia príslušných operačných programov EK, predložiť schémy štátnej pomoci do 1 mesiaca od schválenia príslušných operačných programov EK a zabezpečiť vypracovanie príručiek pre predkladateľov projektov na úrovni riadenia ŠF a KF podľa metodického usmernenia CKO do 2 mesiacov od schválenia príslušných operačných programov EK.

V sledovanom období boli v súvislosti s prípravou na programové obdobie 2007 – 2013 aktualizované závery a odporúčania vyplývajúce z dotazníka Právna ochrana pred netransparentnosťou, zneužívaním a konfliktom záujmov vo vzťahu k rozhodovaniu o využívaní fondov EÚ v SR. Potreba aktualizovať správu o záveroch a odporúčaniach  schválenú uznesením vlády SR č. 797 z 18. augusta 2004 vyplynula z výrazných zmien v procesoch riadenia a implementácie pomoci z fondov EÚ na programové obdobie 
2007 – 2013. 

2. Zabezpečenie riadenia horizontálnych priorít

Systém riadenia horizontálnej priority marginalizované rómske komunity

V súvislosti s prípravou horizontálnej priority NSRR 2007-2013 Marginalizované rómske komunity (ďalej HP MRK) bolo pripravených niekoľko ťažiskových dokumentov a realizovaných množstvo odborných stretnutí a rokovaní.

V hodnotenom období bol pripravený dokument „Koordinácia horizontálnej priority NSRR 2007- 2013 Marginalizované rómske komunity“, ktorý bol prezentovaný zástupcom Európskej komisie. V dokumente sú predstavené obsahové východiská koordinácie a systém jej zabezpečenia koordinácie.

Pripravený Návrh personálneho zabezpečenia koordinácie implementácie horizontálnej priority Marginalizované rómske komunity plne zodpovedá rozsahu úloh a činností, ktoré sú definované v dokumente „Koordinácia horizontálnej priority NSRR 2007- 2013 Marginalizované rómske komunity“. Zároveň sú v materiáli detailne stanovené a popísané činnosti, spojené s úspešným zabezpečením koordinácie HP MRK a definovaný počet pracovných pozícií, vrátane požadovanej kvalifikácie pracovníkov, ktorí budú zodpovední za plnenie týchto činností.  

Vzhľadom na špecifické postavenie projektov zameraných na riešenie problémov MRK, ktoré prispievajú k napĺňaniu horizontálnej priority Marginalizované rómske komunity, bol vypracovaný „Návrh identifikácie, hodnotenia a výberu projektov zameraných na MRK“. Návrh sa opiera o odporúčania zástupcov Európskej komisie, ktoré boli prezentované v rámci technických konzultácii k NSRR. Princípy navrhovaného systému identifikácie, hodnotenia a výberu projektov boli navrhnuté na zapracovanie do metodického usmernenia CKO č. 7/2007 s názvom  „Metodické usmernenie k procesu schvaľovania žiadostí o NFP“.

V období  medzi  16. 2. a 15. 5. 2007 naďalej prebiehala kontinuálna príprava obcí a mikroregiónov na čerpanie pomoci zo štrukturálnych fondov v rámci navrhovaného komplexného prístupu. Príprava sa uskutočňuje v 14 mikroregiónoch Prešovského, Košického a Banskobystrického samosprávneho kraja. Tieto mikroregióny za pomoci expertov technickej asistencie (Projekt Technickej asistencie, realizovaný na základe Zmluvy o poskytnutí nenávratného finančného príspevku a spolufinancovaný z Európskeho fondu regionálneho rozvoja ERDF) v súčasnosti finalizujú Lokálne koncepcie komplexného prístupu, ktoré sú zamerané na prípravu úspešného čerpania finančných prostriedkov z fondov Európskej únie v programovom období 2007 - 2013 na riešenie problematiky marginalizovaných rómskych komunít. 
V priebehu nasledujúcich troch mesiacov bude ukončená príprava súboru ťažiskových materiálov a dokumentov potrebných pre realizáciu navrhovaného komplexného prístupu. Ide o nasledovné materiály a dokumenty:
-	Štatút medzirezortnej výberovej komisie (pre hodnotenie a výber Lokálnych koncepcií komplexného prístupu);
-	Výzva na predkladanie  Lokálnych koncepcií komplexného prístupu; 
-	Formulár na predkladanie Lokálnych koncepcií komplexného prístupu;
-	Kritéria hodnotenia Lokálnych koncepcií komplexného prístupu.

Okrem uvedených bude realizovaná aj publikácia „Zborník vzorových projektov zameraných na riešenie problematiky Marginalizovaných rómskych komunít v skrátenom programovom období 2004 – 2006“, ktorá bude jedným z výstupov projektu Technickej asistencie na Úrade splnomocnenkyne vlády SR pre rómske komunity.

Systém riadenia horizontálnej priority rovnosť príležitostí

Koordinačnú úlohu pri implementácii horizontálnej priority NSRR „rovnosť príležitostí“ plní ministerka práce, sociálnych vecí a rodiny SR..
MPSVR SR zriadi podporné stredisko pre príjemcov pomoci s cieľom poskytovania pomoci pri určení vplyvu aktivity na rovnosť príležitostí. V prípade projektov, ktoré majú vplyv na podporu rovnosti príležitostí sa bude uplatňovať princíp rovnosti príležitostí ako hodnotiace kritérium. MPSVR SR vypracuje hodnotiace kritéria pre hodnotenie projektov za rovnosť príležitosti, bude poskytovať v tejto oblasti usmernenia všetkým RO a zabezpečí vzdelávanie zamestnancov všetkých RO.

Systém riadenia horizontálnej priority informatizácia spoločnosti a  trvalo udržateľný rozvoj

K horizontálnym prioritám, ktoré sú pod gesciou Sekcie európskej politiky a vedomostnej spoločnosti ÚV SR neboli zo strany EK vznesené žiadne pripomienky.

S platnosťou od 1. 2. 2007 sa na Úrade vlády SR pretransformovala Sekcia európskej politiky na Sekciu európskej politiky a vedomostnej spoločnosti a vznikol odbor vedomostnej spoločnosti, ktorý bude koordinovať a monitorovať napĺňanie horizontálnych priorít v rámci NSRR a jednotlivých operačných programov. Odbor vedomostnej spoločnosti bude kompletne zabezpečovať koordináciu a implementáciu horizontálnych priorít informačná spoločnosť a trvalo udržateľný rozvoj cez spoluprácu na nastavení výberových kritérií projektov, vyhodnocovanie horizontálnych ukazovateľov, a nomináciu expertov do monitorovacích výborov. Na odbore vedomostnej spoločnosti bude činnosti koordinácie a implementácie horizontálnych priorít IS a TUR vykonávať deväť zamestnancov. 

3. Administratívne kapacity

Ministerstvo výstavby a regionálneho rozvoja SR ako Centrálny koordinačný orgán pre NSRR vypracovalo v marci 2007 na základe uznesenia vlády SR v spolupráci s ostatnými riadiacimi orgánmi Analýzu administratívnych kapacít pre programové obdobie 2007 – 2013 vrátane návrhov na riešení, ktorá bola schválená uznesením vlády SR č. 396 z 2. mája 2007.
 
V rámci implementácie programového obdobia 2007 – 2013 je jednou z hlavných problémových oblastí kapacitná poddimenzovanosť systému zabezpečujúceho realizáciu implementácie štrukturálnych fondov a Kohézneho fondu. Tento stav je spôsobený nasledovnými faktormi:

1.	Paralelná implementácia dvoch programových období - čerpanie finačných prostriedkov z programového obdobia 2004 - 2006 podľa pravidla n+2 je možné do konca roka 2008, v rokoch 2007 a 2008 je nutnosť dočerpať takmer 65% alokovaných finančných prostriedkov z programového obdobia 2004-2006;
2.	Nárast objemu alokovaných finančných prostriedkov a počtu operačných programov v programovom období 2007 – 2013 -   3-násobný priemerný ročný objem alokovaných prostriedkov EÚ v období 2007 - 2013 v porovnaní s obdobím 2004-2006;
3.	Vysoká fluktuácia pracovných síl - cca. 20% až 40% v závislosti od jednotlivých riadiacich orgánov, odchod zamestnancov do súkromnej sféry, ktorého hlavnými dôvodmi sú nedostatočná finančná motivácia, nedostatočné vzdelávanie a tréning ľudských zdrojov, nedostatočná optimalizácia činností, vysoká zaťaženosť pracovníkov;
4.	Dôraz na zvýšenie kvality procesov zo strany EK – dôraz najmä  na oblasť kontroly, monitorovania a hodnotenia;
5.	Kapacitná poddimenzovanosť ľudských zdrojov v oblasti implementácie ŠF a KF pre programové obdobie 2004 – 2006, na ktorú poukazovali audity EK vykonané v rokoch 2004-2006;
6.	Zvýšená organizačná náročnosť - väčší počet operačných programov – 11, nárast počtu riadiacich orgánov a sprostredkovateľských orgánov.

Na základe výsledkov analýzy a v záujme zlepšenia pripravenosti administratívnych kapacít pre programové obdobie 2007 – 2013 sa navrhuje prijatie a realizácia opatrení so zameraním na kvalitatívnu a kvantitatívnu stránku.

Kvalitatívne opatrenia sú zamerané na 

•	Dôsledné uplatňovanie „princípu 3Z“(zjednotenie, zjednodušenie, zefektívnenie) v rámci nastavenia procesov pre čerpanie finančných prostriedkov zo štrukturálnych fondov a kohézneho fondu - zjednodušenie  postupov pre žiadateľov pomoci pri predkladaní projektov, skrátenie času administrácie, hodnotenia a výberu projektov, štandardizácia a zjednodušenie procesov prostredníctvom Systému riadenia ŠF a KF pre programové obdobie 2007-2013 a prostredníctvom usmernení CKO, silnejšia podpora práce ITMS a ISUF (portál/verejná časť ITMS – pri vypracovaní a predkladaní žiadosti o NFP, žiadosti o platbu zo strany žiadateľa/prijímateľa, ISUF – zautomatizované spracovanie viacerých procesov);
•	Zvýšenie odbornosti administratívnych kapacít zavedením nepretržitého vzdelávacieho systému – je potrebné minimálne v polročnom predstihu vyškoliť zamestnancov na pracovné pozície, ktoré sú náročné na problematiku finančného riadenia, záložného práva, právnej agendy, projektového manažmentu, účtovníctva, ďalšie oblasti, ktoré považujeme za dôležité v rámci vzdelávania: ITMS, ISUF, nezrovnalosti, hodnotenie programov, komunikačné a prezentačné zručnosti;
•	Zníženie miery fluktuácie implementáciou koncepčného prístupu v personálnej oblasti -  stabilizácia štátnych zamestnancov, ich odborná zdatnosť a ohodnotenie sú kľúčové, preto bude potrebné podrobnejšie vyšpecifikovať odborné a kariérne profily zamestnancov, ako aj plán ich odborného a kariérneho rastu. Na budovanie a stabilizovanie administratívnych kapacít sa budú využívať prostriedky technickej pomoci.
•	Implementácia nástrojov procesného riadenia – za účelom vytvorenia predpokladov certifikácie organizácie riadenia. Príkladom zavádzania progresívnych metód riadenia kvality môže byť Ministerstvo financií SR, ktoré v roku 2006 obdržalo certifikát Recognised for excellence EFQM (The European Foundation for Quality Management).

Systémové riešenie zvýšenia kvality v oblasti administratívnych kapacít zaoberajúcich sa štrukturálnymi fondmi a Kohéznym fondom je možné zhrnúť do nasledovných bodov:

•	Zlepšenie vzdelávania a tréning ľudských zdrojov;
•	Vypracovanie odborných a kariérnych profilov zamestnancov zaradených do štrukturálnych fondov;
•	Zlepšenie technického vybavenia kapacít a informačných zdrojov;
•	Príprava nového zákona o fondoch, ktorý zjednoduší a zjednotí podmienky pre čerpanie pomoci ES;
•	Zníženie „manuálnej práce“  prostredníctvom IT systémov;
•	Zvýšenie komunikácie a práce prostredníctvom sieťových IT systémov;
•	Riadenie IT prostredníctvom nástrojov kvality riadenia (zabezpečenie nepretržitosti            prevádzky, požadované parametre rýchlosti, implementácie požadovaných zmien, atď.)
•	Vytvorenie štandardizovaného modelu riadenia určujúceho procesy (s cieľom vytvorenia predpokladu na certifikáciu riadenia), pracovné pozície s určením úloh a zodpovedností a používaných dokumentov;
•	Personálna politika orientovaná na zvýšenie stability kvalitných kádrov.

Kvantitatívne opatrenia 

Popri implementácii kvalitatívnych opatrení je potrebné navýšiť administratívne kapacity zabezpečujúce implementáciu štrukturálnych fondov EÚ na jednotlivých rezortoch. Na základe analýzy vyplynulo, že na programové obdobie 2007 – 2013 bude potrebné zabezpečiť navýšenie administratívnych kapacít rezortov zapojených do riadenia, implementácie, monitorovania a hodnotenia, kontroly a auditu ŠF a KF o 1001 pracovníkov. 

V súčasnom čase subjekty zapojené do riadenia a implementácie ŠF a KF v programovom období 2007 – 2013 predkladajú MF SR na základe schváleného materiálu súhrnnú kvantifikáciu stavov a zvýšenia administratívnych kapacít týkajúcich sa riadenia a implementácie ŠF a KF v jednotlivých rozpočtových kapitolách v členení na rozpočtové organizácie, z toho aparát ústredného orgánu a príspevkové organizácie. Uvedená úloha je o to ťažšia, nakoľko pri kvantifikácii musia byť zohľadnené neobsadené pracovné miesta a uznesenie vlády č. 856/2006 – úloha C.15. Zvýšenie administratívnych kapacít nebude mať dodatočné nároky na prostriedky zo štátneho rozpočtu.

4. Stav prípravy informačných systémov pre programové obdobie 2007-2013

Pre riadenie programov a projektov v programovom období 2007-2013 sú nevyhnutné nasledovné informačné systémy: ITMS II, ISUF, ISŠP, RIS. Pre podmienky nového programového obdobia je nevyhnutné realizovať väčšie zmeny v ITMS a v ISUFe. Tieto systémy sú integrované, komunikujú on-line. Súčasne s vývojom nových verzií systémov sa prepracováva aj existujúca integrácia na platformu SAP XI. Zmeny týchto systémov boli analyzované a popísané v detailných funkčných špecifikáciach jednotlivých systémov.

Najdôležitejšie termíny nasadzovania systémov:

-	26.6.2007 – nasadenie ITMS II verzie 1.0 do produktívnej prevádzky, začiatok inicializácie systému pre 2007-2013, integračné rozhranie SAP XI pre projekty
-	1.7.2007 – nasadenie ISUF do produktívnej prevádzky s funkcionalitou pre výkon platieb 2007-2013
-	17.7.2007 – ukončenie inicializačných nastavení ITMS II, od tohto dátumu bude možné registrovať prvé výzvy a ŽoNFP, resp. začať hodnotiaci a schvalovací proces
-	1.9.2007 – nasadenie ITMS II verzie 2.0 do produktívnej prevádzky, integračné rozhrania SAP XI pre platby, možnosť zahájenia platieb pre projekty v programovom období 2007-2013
-	4.10.2007 – nasadenie portálu ITMS do produktívnej prevádzky – elektronická komunikácia so žiadateľmi v oblasti ŽoP pre 2004-2006, ŽoNFP a ŽoP pre 2007-2013
-	1.1.2008 – nasadenie ITMS II verzie 2.1 do produktívnej prevádzky, plná funkcionalita pre kontrolu a audit , žiadostí o platbu na EK, elektronická komunikácia so žiadateľmi cez portál ITMS v oblasti monitorovacích správ

Projektový plán vývoja a implementácie účtovného systému ISUF kopíruje termíny nasadzovania jednotlivých verzií ITMS II. Pred nasadením nových verzií systémov do produktívnej prevádzky sa vykonáva testovanie nových funkcionalít, ako aj integračné testovanie systémov. Dĺžka týchto testovaní je viac ako 2 mesiace, testy začínajú vykonávať dodávatelia, postupne sa zapája objednávateľ (MF SR a MVRR SR) a na konci testovacej prevádzky sú zapojení aj zástupcovia jednotlivých RO resp. SORO.

Pre užívateľov ITMS II MVRR SR zabezpečuje školenia od 11.6.2007. Dvojdňové školenia budú pozostávať z metodickej a praktickej časti, kde sa podrobne môžu oboznámiť sa s procesmi programového a projektového riadenia a tieto premietnúť do práce s ITMS II. 

II.	Prehľad stretnutí a ich záverov od 16. 2. 2007 do 15. 5. 2007

V období od 16. 2. 2007 do 15. 5. 2007 sa k problematike prípravy SR na využívanie finančných prostriedkov zo ŠF a KF  uskutočnili nasledovné stretnutia: 

A.	Na úrovni Európska komisia (EK) - SR  

Oficiálne rokovanie s  EK k Návrhu NSRR SR 2007 – 2013 
Miesto, termín: Bratislava, 27. 2. 20076
Dňa 27. 2. 2007 v Bratislave otvorila Slovenská republika oficiálne negociácie s Európskou komisiou k Národnému strategickému referenčnému rámcu SR na roky 2007 – 2013. Delegáciu SR viedol minister výstavby a regionálneho rozvoja, na čele delegácie Európskej komisie stál José Palma Andrés, riaditeľ na DG REGIO. Na stretnutí boli prítomní zástupcovia všetkých riadiacich orgánov operačných programov, Orgánu auditu a Certifikačného orgánu, zástupcovia regionálnych a miestnych samospráv, reprezentatívnych združení zamestnávateľov, zamestnancov a neziskových organizácií. Negociácie sa uskutočnili na základe pozičného dokumentu Európskej komisie k NSRR SR na roky 2007 – 2013, ktorého obsahom sú pripomienky EK k tomuto dokumentu (časť 1.1. tohto dokumentu - Strategické dokumenty). 

B.	Stretnutia so zástupcami rezortov 

Koordinačné porady podpredsedu vlády SR pre vedomostnú spoločnosť, európske záležitosti, ľudské práva a menšiny

Na pravidelných koordinačných poradách členov vlády SR zodpovedných za čerpanie eurofondov, ktoré sa konali v dňoch 6. 3. 2007, 19. 3. 2007, 10. 4. 2007,  23. 4. 2007  a 7. 5. 2007  pod vedením podpredsedu vlády SR pre vedomostnú spoločnosť, európske záležitosti, ľudské práva a menšiny Dušana Čaploviča podávali riadiace orgány informácie o stave pripravenosti na čerpanie štrukturálnych fondov a Kohézneho fondu v programovom období 2007-2013.

Na poradách dochádzalo k operatívnemu poskytovaniu informácií medzi CKO a RO, resp. SORO, operatívnym výmenám informácií medzi rezortmi navzájom. Porady sa dotýkali širokého okruhu riešenia problémov ako napr. priebeh oficiálnych negociácií k NSRR, aktuálneho stavu  čerpania  finančných  prostriedkov  zo  štrukturálnych  fondov (z pohľadu pravidla n+2), stavu  čerpania  finančných  prostriedkov z Kohézneho fondu, stavu kontrahovania projektov v oblasti štrukturálnych fondov a pod. Na poradách sa prijímali závery, ktorých plnenie bolo pravidelne odpočtované.

V súvislosti k novému programovému obdobiu boli okrem problematiky k NSRR a OP podávané informácie:
- o pokroku v implementácii Finančného mechanizmu EHP, Nórskeho finančného mechanizmu a Švajčiarskeho finančného mechanizmu 
- o  stanovisku a odporúčaniach EK k privatizácii Podtatranskej vodárenskej prevádzkovej spoločnosti a  Stredoslovenskej vodárenskej prevádzkovej spoločnosti

Koordinačné porady Centrálneho koordinačného orgánu
V sledovanom období sa v dňoch 20. 2. 2007, 13. 3. 2007, 26. 3. 2007, 17. 4. 2007, 3. 5. 2007 uskutočnili na pôde MVRR SR koordinačné porady Centrálneho koordinačného orgánu pre programové obdobie 2007 - 2013 na úrovni generálnych riaditeľov.
Na uvedených poradách boli k programovému obdobiu 2007 – 2013 prejednávané najmä nasledovné témy:
-	oficiálne rokovanie k NSRR s EK, 
-	príprava novej verzie NSRR v zmysle pripomienok EK,
-	predkladanie OP na EK a negociácie s EK k OP,
-	zabezpečenie výkonu externého systémového auditu pripravenosti   subjektov zapojených do systému implementácie fondov EÚ na programové obdobie 2007 – 2013,
-	stanovenie indikátorov pre operačné programy v programovom obdobie 2007 – 2013,
-	vypracovanie analýzy administratívnych kapacít Centrálnym koordinačným orgánom,
-	príprava metodických usmernení CKO k Systému riadenia ŠF a KF na programové obdobie 2007 – 2013,
-	Príprava pracovných skupín k jednotlivým oblastiam systému riadenia ŠF a KF na programové obdobie 2007 – 2013.

C.	So všetkými sociálnymi a ekonomickými partnermi  

Rada vlády SR pre regionálnu politiku a dohľad nad štrukturálnymi operáciami  
Miesto, termín: Úrad vlády SR, 30. marca 2007
Rokovanie sa uskutočnilo za účasti ministrov, predsedov VÚC a sociálnych partnerov.
Na rokovaní bola poskytnutá informácia o aktuálnom stave kontrahovania a čerpania štrukturálnych fondov v programovom období 2004-2006 a informácia CKO o vyhodnotení  pripomienok EK k Národnému strategickému referenčnému rámcu na roky 2007 – 2013 vo vzťahu k regionálnym aspektom a informácia o regionálnych alokáciách za jednotlivé operačné programy na úrovni NUTS-II.
Na rokovaní  mali možnosť regionálni partneri vyjadriť sa k zapojeniu regiónov do systému implementácie ROP  a zapojeniu bratislavského regiónu do systému  implementácie OP BK.
V záveroch Rada vlády SR pre regionálnu politiku a dohľad nad štrukturálnymi operáciami odporučila: 
1. vláde SR prijať stanovisko k ROP a OP BK,  s cieľom kvalitatívneho vylepšenia partnerstva v oblastiach: tematická oblasť, implementačná oblasť, oblasť finančných alokácií.
2. MVRR SR vypracovať a predložiť na rokovanie vlády SR dňa 18. 4. 2007  Správu o aktuálnych problémoch v príprave  na čerpanie ŠF a KF v programovom  období 2007-2013. 
3. jednotlivým riadiacim orgánom operačných programov predložiť vyšším územným celkom pracovné verzie programových manuálov na pripomienkovanie.

III.	Finančné riadenie, finančná kontrola a audit štrukturálnych fondov a Kohézneho fondu v programovom období 2007 – 2013

1. Zabezpečenie výkonu funkcie Certifikačného orgánu
Certifikačný orgán v súlade s prijatím nariadenia EK (ES) č. 1828/2006 aktualizoval Systém finančného riadenia štrukturálnych fondov a Kohézneho fondu na programové obdobie 2007 – 2013 verzia 2.0, ktorý bol dňa 14.5.2007 zaslaný na medzirezortné pripomienkové konanie. Systém finančného riadenia je základným predpokladom poskytovania finančných prostriedkov ES pre spoločné programy, ktoré sú realizované v rámci štrukturálnych fondov a Kohézneho fondu.
Úpravy v Systéme finančného riadenia štrukturálnych fondov a Kohézneho fondu na programové obdobie 2007 – 2013 sa týkajú najmä:
•	zapracovania pripomienok vyplývajúcich zo systémového auditu vykonaného v relevantných subjektoch;
•	špecifikácie jednotlivých postupov v systéme účtov, systéme zálohových platieb pre prijímateľov – štátne rozpočtové organizácie, systéme refundácie Operačného programu cezhraničnej spolupráce Slovenská republika – Česká republika, systéme certifikácie, nezrovnalostiach a účtovníctve;
•	špecifikácie postupov a zodpovedností jednotlivých orgánov v rámci Operačného programu cezhraničnej spolupráce SR – ČR;
•	vylúčenia delegovania právomoci certifikačného orgánu na sprostredkovateľské orgány pod certifikačným orgánom, nakoľko neexistuje reálna potreba a dôvod vytvárania uvedených orgánov;
•	vylúčenia možnosti využitia systému predfinancovania mimovládnymi organizáciami v rámci ESF, nakoľko počas prípravy kritérií pre poskytnutie predfinancovania relevantné subjekty identifikovali vážne problémy s ich definovaním;
•	definovania jednotnej doby archivácie pre všetky operačné programy do 31.12.2018;
•	aktualizácie príloh k predkladanému materiálu, a to žiadosti o platbu, súhrnnej žiadosti o platbu, správy o nezrovnalosti, žiadosti o vrátenie finančných prostriedkov  a potvrdenia o vrátení finančných prostriedkov vrátane pokynov na ich vyplnenie.

Certifikačný orgán sa podieľal aj na príprave jednotlivých operačných programov, najmä z hľadiska úprav finančných plánov vyplývajúcich zo zmien alokácií technickej pomoci a z hľadiska úprav inovatívnych finančných nástrojov.

2. Zabezpečenie výkonu externého systémového auditu pripravenosti   subjektov zapojených do systému implementácie fondov EÚ na programové obdobie 2007 – 2013

V zmysle úlohy B.43. uznesenia vlády SR č. 832 zo dňa 08.10.2006 bolo uložené ministrovi financií SR zabezpečiť vykonanie externého systémového auditu na úrovni všetkých riadiacich orgánov, sprostredkovateľských orgánov pod riadiacimi orgánmi, certifikačného orgánu, platobných jednotiek, orgánu auditu a útvarov spolupracujúcich s orgánom auditu v súvislosti s ich pripravenosťou na riadenie, implementáciu a audit štrukturálnych fondov a Kohézneho fondu v programovom období 2007-2013.

V súvislosti s koordináciou externého systémového auditu a na základe rámcovej dohody bol zriadený Riadiaci výbor na MF SR zložený zo zástupcov MF SR, ÚV SR, MVRR SR a KPMG. Ku dňu 15.5.2007 sa uskutočnili tri zasadnutia Riadiaceho výboru.
 
V nadväznosti na reálny výkon auditu a jeho spomalenie spôsobené viacerými faktormi (predĺžený priebeh prípravy metodických usmernení CKO, nedoriešená problematika zapojenia viacerých subjektov v rámci implementácie – VÚC, orgány v rámci cieľa Európska teritoriálna spolupráca, nereálne stanovené termíny systémového auditu) bol iniciovaný posun termínu ukončenia 1. fázy auditu do 30.06.2007 na základe uznesenia vlády SR č. 217/2007 zo dňa 07.03.2007 k Správe o stave pripravenosti SR na čerpanie štrukturálnych fondov a Kohézneho fondu v programovom období 2007 – 2013, ktoré stanovilo časový harmonogram auditu nasledovne: 1. fáza – posun realizácie do 30. júna 2007, 2. fáza – posun realizácie do 31. augusta 2007, 3. fáza – posun realizácie do 31. októbra 2007.

Z dôvodu predĺženia procesu prípravy metodických usmernení CKO a tým spôsobený časový posun prípravy interných manuálov procedúr jednotlivých RO/SORO bolo uznesením vlády SR č. 407/2007 zo dňa 2. mája 2007 k návrhu úpravy Národného strategického referenčného rámca v SR na roky 2007–2013 v nadväznosti na pripomienky EK a rokovania s EK, v bode B.14. uložené ministrovi financií SR zabezpečiť vykonanie externého systémového auditu na úrovni všetkých RO, SORO, CO, PJ, OA a útvarov spolupracujúcich s orgánom auditu v termíne: 1. fáza do 15. augusta 2007 (1A - výkon auditu na jednotlivých orgánoch okrem VÚC, orgánov v rámci Cieľa 3, orgánov pre EFF – realizácia do 30. apríla 2007 a 1B - opätovné posúdenie predložených interných manuálov s ohľadom na zapracovanie usmernení CKO a vypracovanie záverečnej správy – realizácia do 15. augusta 2007),
2. fáza do 15. októbra 2007,
3. fáza do 15. decembra 2007.

Do 1. časti prvej fázy auditu pripravenosti bolo zahrnutých 31 orgánov z celkového počtu 61. Nezahrnutými orgánmi sú najmä vyššie územné celky (7 orgánov), ostatné orgány zapojené najmä v rámci Cieľa Európska teritoriálna spolupráca a subjekty spolupracujúce s OA. Samotný OA je zapojený do oboch častí fázy 1, pričom jeho spolupracujúce orgány budú zapojené až vo fáze 3. V rámci prvej časti fázy 1 bolo obdržaných a preverovaných 33 interných manuálov, k termínu 10.05.2007 sa uskutočnili stretnutia na 31 orgánoch. V súčasnosti prebieha konsolidácia zoznamov zistení. 

Dňa 04.05.2007 boli Ministerstvu financií SR predložené zistenia za podfázu 1A systémového auditu. Zistenia systémového auditu sú spracované osobitne pre RO/SORO a PJ, pričom ide o zistenia, ktoré KPMG považuje za kľúčové z hľadiska ich charakteru a závažnosti. 

Na základe zistení systémového auditu je možné konštatovať nasledovné závery:

Väčšina RO/SORO sa pri tvorbe dokumentov súvisiacich s implementáciou v programovom období 2007– 2013 ocitla v určitom časovom sklze, ktorý bol spôsobený vyššie uvedenými faktormi.
V procese tvorby dokumentov súvisiacich s implementáciou v programovom období 
2007 – 2013 prebrali RO/SORO postupy z programového obdobia 2004 – 2006, vrátane existujúcich neaktuálnych procesov. Z uvedeného vyplýva, že väčšina RO/SORO nie je v súčasnosti pripravená na vykonanie systémového auditu pripravenosti na riadenie a implementáciu  štrukturálnych fondov a Kohézneho fondu a to najmä z dôvodu, že uskutočnenie systémového auditu bude efektívne až vtedy, keď budú schválené operačné programy a uzavreté rokovania pracovných skupín pre jednotlivé usmernenia CKO na základe čoho budú už existujúce interné manuály aktualizované.

Niektoré subjekty schválené ako riadiace orgány v rámci Cieľa Európska teritoriálna spolupráca a jednotlivé VÚC ako SORO v rámci ROP nie sú v súčasnosti dostatočne pripravené na implementáciu pomoci vzhľadom na to, že interné manuály mali v zmysle bodu B.7. uznesenia vlády SR č. 1005/2006 predložiť ministrovi financií do 30.04.2007 a k 10.05.2007 interné manuály ešte neboli predložené.

V porovnaní s RO/SORO má väčšina PJ vyššiu úroveň vypracovaných interných manuálov a postupov a je možné konštatovať, že PJ sú lepšie pripravené na implementáciu a čerpanie štrukturálnych fondov a Kohézneho fondu v programovom období 2007 – 2013. Zároveň však boli aj u PJ identifikované nedostatky súvisiace s preberaním postupov z programového obdobia 2004 – 2006.

3. Zabezpečenie výkonu funkcie orgánu auditu v súvislosti s kontrolným  systémom pre programové obdobie 2007 – 2013

V rámci organizačnej zmeny na MF SR platnej od 12. 3. 2007, vznikla nová sekcia – Sekcia auditu a kontroly medzinárodných finančných zdrojov, ktorá zabezpečuje úlohy Orgánu auditu v zmysle Nariadenia Rady 1083/2006.
V sledovanom období 15.2.2007 – 15.5.2007 Sekcia auditu a kontroly medzinárodných finančných zdrojov vo vzťahu k príprave na programové obdobie 2007-2013 zabezpečovala a plnila nasledovné úlohy:
-	príprava aktualizácie Zásad koordinácie plánovania, výkonu a monitorovania výsledkov z kontrol/auditov prostriedkov Európskej únie a prostriedkov iných nástrojov finančnej pomoci zo zahraničia. Materiál bude upravený aj v nadväznosti na aktualizovanú verziu Postupov pre finančnú kontrolu štrukturálnych fondov a Kohézneho fondu a následne bude uverejnený vo Finančnom spravodajcovi MF SR;
-	príprava detailných postupov pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 pre orgán auditu v nadväznosti na zistenia externého systémového auditu pripravenosti na nové programové obdobie, vrátane postupov pre spolupracujúce orgány. Postupy pre audit štrukturálnych fondov, Kohézneho fondu a Európskeho fondu pre rybné hospodárstvo na roky 2007 – 2013 budú predložené na rokovanie vlády SR do 31. 7.  2007;
-	spolupráca na príprave novely zákona č. 502/2001 o finančnej kontrole a vnútornom audite a o zmene a doplnení niektorých zákonov v znení zákona č. 618/2004, ktorá dorieši postavenie MF SR ako orgánu auditu v zmysle požiadaviek legislatívy EÚ; 
-	analýza nedostatkov identifikovaných externými auditmi (najmä EK) v oblasti výkonu následných finančných kontrol a vnútorných auditov predchádzajúceho programového obdobia s cieľom prípravy detailných postupov orgánu auditu zameraných na prevenciu vzniku identických zistení.